Chess.com

Chess.com הוא שרת השחמט האינטרנטי הגדול בעולם וכולל עדכוני חדשות ורשת חברתית מקוונת בנושא משחק השחמט.<ref name=":0"></ref> האתר מציע למשתמשיו משחקי שחמט בזמן אמת נגד משתמשים אחרים או נגד המחשב. כמו כן קיימים בו שיעורים, טורנירים, חידות שחמט, ניתוח ממוחשב וגרסאות שחמט. הוא פועל במתכונת פְרִימְיוּם, כאשר תכונותיו הבסיסיות חינמיות, ותכונות מתקדמות זמינות לבעלי מינוי בלבד. האתר מפעיל גם את ChessKid.com, אתר שחמט חינוכי לילדים.

נכון לשנת 2024 רשומים לאתר מעל 170 מיליון משתמשים.

== היסטוריה ==
אתר=Chess.com}}</ref>
הדומיין chess.com נרכש על ידי היזמים אריק אלבסט וג'יי סברסון בשנת 2005, ושנתיים לאחר מכן עלה האתר לאוויר.<ref name=":0" /> עד שנת 2014 צבר האתר מעל מיליארד משחקים.<ref></ref>

בשנת 2018 רכש האתר את קומודו, מנוע השחמט השלישי בעוצמתו אחרי Stockfish ו-Houdini.<ref></ref> בהמשך פותח "טורץ'".

זכויות השידור של אליפות העולם בשחמט 2021 נרכשו על ידי האתר, ששידר אותה באתר הסטרימינג Twitch.tv.<ref></ref>

בעקבות מחאה שהביע האתר נגד הפלישה הרוסית לאוקראינה ב-2022, חסמו הרשויות ברוסיה את הגישה אליו.<ref></ref> סרגיי קריאקין, שחמטאי רוסי בכיר, נחסם בתורו מן האתר לאור תמיכתו הפומבית בפלישה.<ref></ref>

באוגוסט של אותה שנה רכש האתר את קבוצת Play Magnus של אלוף העולם בשחמט מגנוס קרלסן בסכום של 83 מיליון דולר.<ref></ref><ref></ref> לאחר המיזוג בין שתי החברות נותרה פלטפורמת Lichess האלטרנטיבה המשמעותית היחידה במגרש שרתי השחמט האינטרנטיים.

בספטמבר 2022 התעוררה בעולם השחמט שערוריית קרלסן–נימן סביב טענות לרמאויות בטורנירים בינלאומיים.<ref></ref> האתר Chess.com הפך לגורם מרכזי בהשתלשלות הפרשה כאשר הושעו ממנו מיידית משתמשים כמו הנס נימן ומקסים דלוגי.<ref></ref> בהמשך התפרסמו דו"חות בדבר היקף הרמאויות באתר, בין השאר בטורנירים נושאי פרסים.<ref></ref>

בנובמבר חנך האתר את ה־Chess.com Global Championship, טורניר־על עם קרן פרסים בסך של מיליון דולר. וסלי סו האמריקאי הפך לזוכה הראשון בטורניר זה וגבר על ניהאל סארין בגמר שהתקיים בטורונטו, קנדה בתוצאה של 4.5-1.5.<ref></ref>

בסוף 2022 דיווח האתר על הגעה ל־100 מיליון משתמשים רשומים.<ref></ref>

== טורנירים ==
Chess.com ארגן לאורך השנים טורנירים רבים בהשתתפות שחקנים מקצועיים וחובבנים ומנועי שחמט מתוכנתים.

==== Titled Tuesdays ====
זהו טורניר שבועי נושא פרסים לשחקנים בעלי תארים רשמיים מטעם פיד"ה.<ref></ref> הוא כולל 11 סיבובים קצרים בשיטה השווייצרית ומתקיים באתר מדי יום שלישי מאז 2014. המשחקים מתנהלים בהקצאת זמן של 3 דקות לשחקן, עם תוספת של שנייה אחת למהלך ("בליץ"). בטורניר משתתפים באופן קבוע החזקים ברבי-האמנים של התקופה, כולל מגנוס קרלסן, היקארו נקמורה, מקסים ושייה-לגראב, אלכסנדר גרישצ'וק ופביאנו קרואנה. נקמורה זכה בטורניר מספר הפעמים הרב ביותר, והוא נוהג לשדר אותו ב־Twitch בשידורים חיים שזוכים לעשרות אלפי צופים.<ref></ref>

==== Speed Chess Championships (אליפות שח מהיר) ====
Chess.com מארגן אליפות זו מאז 2016, בהשתתפות צמרת שחקני השחמט בעולם. מגנוס קרלסן זכה באליפות פעמיים בעוד היקארו נקמורה אוחז בארבע זכיות עד 2021.<ref></ref>

==== PogChamps (פוגצ׳אמפס) ====
Chess.com אירח את טורניר פוגצ׳אמפס החל משנת 2020. טורניר זה מאופיין בתרבות הסטרימינג הפופולרית באתר Twitch, והמתחרים בו הם ברובם סטרימרים מצליחים מאתר זה, שאינם שחקני שחמט מקצועיים. קהל הצופים הנאמן שלהם נחשף דרך הטורניר למשחק השחמט, דבר שתרם לפופולריות של המשחק באינטרנט בסוף שנת 2020 יחד עם עלייתה לאוויר של המיני־סדרה גמביט המלכה. בין משתתפי הטורניר במהדורותיו השונות היו הסטרימרים xQc, Cr1TiKaL, Ludwig, Pokimane, אושיית היוטיוב MrBeast, הראפר לוג'יק והשחקן האיסלנדי ממשחקי הכס הפת׳ור יוליוס ביורנסון.<ref></ref>

==קישורים חיצוניים==
* 

==הערות שוליים==

קטגוריה:תוכנות שחמט
קטגוריה:אתרי אינטרנט
קטגוריה:רשתות חברתיות מקוונות